CELEX: C2005/082/32
Language: sk
Date: 2005-04-02 00:00:00
Title: Vec C-47/05: Žaloba podaná dňa 7. februára 2005 Komisiou Európskych spoločenstiev proti Španielskemu kráľovstvu

2.4.2005   
            
            
               SK
            
            
               Úradný vestník Európskej únie
            
            
               C 82/15
            
         Žaloba podaná dňa 7. februára 2005 Komisiou Európskych spoločenstiev proti Španielskemu kráľovstvu
   (Vec C-47/05)
   (2005/C 82/32)
   Jazyk konania: španielčina
   Komisia Európskych spoločenstiev, v zastúpení: Richard Lyal, Consejero Jurídico a Luis Escobar Guerrero, člen právneho servisu, ktorý si zvolil adresu na doručovanie v Luxemburgu, podala dňa 7. februára 2005 na Súdnom dvore Európskych spoločenstiev žalobu proti Španielskemu kráľovstvu.
   Žalobca navrhuje, aby Súdny dvor:
   
               1)
            
            
               vyhlásil, že Španielske kráľovstvo tým, že v oblasti životného a dôchodkového poistenia prijalo a ponechalo v platnosti režim, v ktorom sa daňová úľava (článok 48 zákona 40/1998) uplatňuje výlučne na príspevky zaplatené na základe zmlúv uzavretých so subjektami so sídlom v Španielsku, a naopak sa neuplatňuje na príspevky zaplatené na základe zmlúv uzavretých so subjektami založenými v iných členských štátoch, nesplnilo si povinnosti, ktoré mu vyplývajú z článkov 39, 43, 49 a 56 Zmluvy o založení Európskeho spoločenstva a z článkov 28, 31, 36 a 40 Dohody o EHP,
            
         
               2)
            
            
               zaviazal Španielske kráľovstvo nahradiť trovy konania.
            
         Žalobné dôvody a hlavné tvrdenia:
   Rozdielne daňové zaobchádzanie poskytované v závislosti od toho, či sa dôchodkové plány uzatvárajú so subjektami so sídlom v Španielsku alebo subjektami založenými v iných členských štátoch, obmedzuje základné slobody zaručené Zmluvou ES (články 39, 43, 49 a 56 zmluvy a články 28, 31, 36 a 40 Dohody o EHP).
   Požiadavka sídla podľa vnútroštátneho práva, ktorú vnucuje dôchodkovým poisťovniam španielska daňová úprava, predstavuje okrem diskriminácie, ktorá obmedzuje právo subjektov založených v rámci Európskej únie a EHP voľne poskytovať služby osobám s bydliskom v Španielsku, aj jasné obmedzenie pohybu pracovníkov a kapitálu, ako aj slobody usadiť sa.